รัฐบาลไทย-ข่าวทำเนียบรัฐบาล-สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 30 พฤศจิกายน 2561
วันศุกร์ที่ 30 พฤศจิกายน 2561
สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 30 พฤศจิกายน 2561
พลเอก ประยุทธ์ จันทร์โอชา นายกรัฐมนตรีกล่าวกับประชาชนผ่านรายการ “ศาสตร์พระราชา สู่การพัฒนาอย่างยั่งยืน”ทางสถานีโทรทัศน์รวมการเฉพาะกิจแห่งประเทศไทย ในวันศุกร์ที่ 30 พฤศจิกายน 2561 เวลา 20.15น. ซึ่งสรุปสาระสําคัญดังนี้
วันที่ 5 ธันวาคม ของทุกปีเป็น“วันคล้ายวันเฉลิมพระชนมพรรษา ร.9”และ "วันดินโลก"ของทุกปี ซึ่งองค์การอาหารและการเกษตรแห่งสหประชาชาติ (FAO)ได้ประกาศให้เป็นวันดินโลก เพื่อแสดงความรําลึกถึงพระมหากรุณาธิคุณของพระองค์ ในการอนุรักษ์ปกป้องและพัฒนาทรัพยากรดิน สหภาพวิทยาศาสตร์ทางดินนานาชาติยังได้ถวายเหรียญ “นักวิทยาศาสตร์ดินเพื่อมนุษยธรรม” เพื่อสดุดีและเทิดพระเกียรติแด่พระองค์ด้วย “วันดินโลก”เป็นเสมือนเครื่องเตือนใจถึงความสําคัญของดินที่มีต่อระบบนิเวศพืชพันธุ์ธัญญาหาร ป่า น้ํา ความมั่นคงทางพลังงาน ดินยังเป็นหนึ่งในแหล่งกักเก็บคาร์บอนตามธรรมชาติที่สําคัญ และช่วยบรรเทาความสูญเสียทางชีวภาพ และการเปลี่ยนแปลงสภาพภูมิอากาศอีกด้วย และในวันที่ 4 ธันวาคม ของทุกปี เป็น “วันสิ่งแวดล้อมไทย”เพื่อระลึกถึงพระมหากรุณาธิคุณของในหลวงรัชกาลที่ 9 ที่ทรงมีพระราชดํารัสถึงสถานการณ์สิ่งแวดล้อมของไทยและสิ่งแวดล้อมโลก ปัญหาการเปลี่ยนแปลงสภาพภูมิอากาศโลก ถือเป็นหน้าที่ของทุกคนที่ต้องร่วมมือกัน ป้องกันและแก้ไขปัญหาสิ่งแวดล้อมเหล่านี้ อีกทั้งยังเป็น “วันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้านแห่งชาติ” โอกาสนี้ นายกรัฐมนตรียังขอบคุณห้างสรรพสินค้า ร้านสะดวกซื้อ ที่พร้อมใจงดใช้ถุงพลาสติกทั่วประเทศ ลดปริมาณการใช้พลาสติกในชีวิตประจําวัน ปรับเปลี่ยนพฤติกรรม
การจัดงาน "อุ่นไอรัก คลายความหนาว สายน้ําแห่งรัตนโกสินทร์"
สมเด็จพระเจ้าอยู่หัว พระราชทานพระราชานุญาตให้จัดงาน “อุ่นไอรัก คลายความหนาว สายน้ําแห่งรัตนโกสินทร์”ณ พระลานพระราชวังดุสิตและสนามเสือป่า โดยจะเสด็จพระราชดําเนินไปทรงเปิดงานและทรงจักรยานนําผู้เข้าร่วมกิจกรรมปั่นจักรยาน "Bikeอุ่นไอรัก" ในวันที่ 9 ธันวาคม 2561ขณะนี้มีประชาชนลงทะเบียนร่วมกิจกรรมแล้ว มากกว่า 640,000 ราย โดยในวันที่ 1 - 2 ธันวาคม นี้ จะมีกิจกรรมรับเสื้อพระราชทานทั้งในกรุงเทพและต่างจังหวัด รวมทั้งการซ้อมใหญ่ในเส้นทางปั่นจริง ในวันอาทิตย์ที่ 2 ธันวาคม
ยูเนสโก ประกาศให้ขึ้นบัญชี การแสดงโขนในประเทศไทย เป็นมรดกวัฒนธรรมที่จับต้องไม่ได้ของมนุษยชาติอย่างเป็นทางการ
เมื่อวันที่ 29 ธันวาคม 2561 องค์การการศึกษาวิทยาศาสตร์และวัฒนธรรมแห่งสหประชาชาติได้รับรองอย่างเป็นทางการให้การแสดงโขนในประเทศไทย เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติทั้งนี้ ด้วยพระมหากรุณาธิคุณ อันยิ่งใหญ่หาที่สุดมิได้ของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงอนุรักษ์ ฟื้นฟู ส่งเสริมการแสดงโขนในทุกมิติมาอย่างต่อเนื่อง คงความเป็นมรดกของชาติไทยมาจนถึงปัจจุบันโดยรัฐบาลมีแผนงานจัดกิจกรรมเฉลิมฉลองโขน ตลอดปี 2561- 2562อาทิ การแสดงโขนรอบพิเศษ ตอน "พิเภกสวามิภักดิ์" และ งานมหกรรมการแสดงโขน ทั้งในส่วนกลาง และส่วนภูมิภาค เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9รวมทั้ง การจัดกิจกรรมยกย่องเชิดชูเกียรติแก่บุคคลองค์กร ผู้ทําคุณประโยชน์ต่อวงการโขน อีกด้วย
การเดินทางไปยังประเทศเยอรมนี ในฐานะนายกรัฐมนตรีนายกรัฐมนตรีหารือนางอังเกลา แมร์เคล นายกรัฐมนตรีของเยอรมนี ในการพัฒนาความสัมพันธ์สู่ความเป็น“หุ้นส่วนทางยุทธศาสตร์”ทางเศรษฐกิจตั้งเป้าเพิ่มการค้าระหว่างกันเป็น 15,000 ล้านยูโร ภายในปี 2563ส่งเสริมการลงทุนระหว่างสองประเทศ ขอให้เยอรมนีสนับสนุนการกลับมาหารือในเรื่องเขตการค้าเสรีไทย-อียู และอาเซียน-อียูสําหรับงานสัมมนาด้านการค้าการลงทุนในไทย“Thai-German Business Forum : Asia-Europe Partnership for the Future”ที่มีผู้เข้าร่วมจากภาครัฐและเอกชนของเยอรมนี กว่า 180 คนนายกรัฐมนตรีได้เชิญชวนให้บริษัทด้านระบบราง และบริษัทยานยนต์แห่งอนาคต ของเยอรมนี ที่มีความสนใจหรือมีธุรกิจในไทยอยู่แล้ว พิจารณาขยายการลงทุนในEECเพิ่มเติมด้วย
การติดตามมาตรการแก้ปัญหาราคายางพาราตกต่ํา มี 2 แนวทางสําคัญ ได้แก่
1.แนวทางส่งเสริมการใช้ยางในประเทศซึ่งคณะรัฐมนตรีมีมติเห็นชอบให้กระทรวงต่าง ๆ และกรุงเทพมหานคร สํารวจความต้องการและพิจารณาปรับแผนงาน โครงการ เพื่อให้มีการใช้ผลิตภัณฑ์ วัสดุ ครุภัณฑ์ สิ่งก่อสร้างจากยางพาราเพิ่มมากขึ้น เช่น บล็อกยางปูพื้นภายนอกอาคาร ถนนงานยางพาราแอสฟัลต์ติกคอนกรีตและถนนงานดินซีเมนต์ผสมยางพาราเป็นต้น ปัจจุบันกระทรวงเกษตรและสหกรณ์จับมือกับกระทรวงมหาดไทย สนับสนุนให้องค์กรปกครองส่วนท้องถิ่นทั่วประเทศ เดินหน้าสร้างถนนยางพารากว่า 75,000 หมู่บ้าน และกว่า 7,200 ตําบลทั่วประเทศ คาดว่าจะส่งผลให้ราคายางพาราสูงขึ้นตามเป้าหมายและเกษตรกรจะมีรายได้เพิ่มขึ้น อีกด้วย
2.แนวทางการปลูกพืชทดแทนหรือแซมในสวนยางเพื่อลดการผลิตยางพาราให้สอดคล้องกับความต้องการของตลาดทั้งภายในและตลาดต่างประเทศ ซึ่งเป็นแนวทางการปฏิรูปภาคการเกษตรของรัฐบาลที่ได้เริ่มดําเนินการไปบ้างแล้ว เช่น โครงการปลูกข้าวโพดอาหารสัตว์หลังฤดูการทํานา เป็นต้น ปัจจุบันตลาดภายในประเทศและตลาดโลก มีความต้องการผลผลิตโกโก้มากขึ้น เกษตรกรไทยเริ่มให้ความสนใจปลูกโกโก้กันมากขึ้น เพราะราคาซื้อขายค่อนข้างสูง นายกรัฐมนตรียังได้ยกตัวอย่างความสําเร็จ“โกโก้ไทยไม่แพ้ชาติใดในโลก”ภราดัย พาช็อกโกแลตไทยคว้า 2 รางวัลระดับโลกInternational Chocolate AwardsรอบชนะเลิศWorld Finalเมื่อวันที่ 17 พฤศจิกายน ที่เมืองฟลอเรนซ์ ประเทศอิตาลีก่อนหน้านี้ ได้รางวัลในระดับภูมิภาคเอเชียแปซิฟิกของInternational Chocolate Awardsประจําปีนี้
สําหรับโครงการสานพลังประชารัฐเพื่อสนับสนุนการปลูกข้าวโพดหลังฤดูทํานา ปัจจุบันปริมาณข้าวโพดในประเทศยังขาดแคลนและต้องการให้เพิ่มผลผลิตอีกปีละ 3 ล้านตันโดยอาจต้องส่งเสริมให้เกษตรกรขยายพื้นที่ปลูกข้าวโพดเพิ่มอีก 3-4 ล้านไร่ และหากสามารถเพิ่มผลผลิตได้อีกปีละ 3 ล้านตัน จะเป็นประโยชน์กับทั้งตัวเกษตรกรที่สามารถลดพื้นที่ทํานาแล้วหันมาปลูกพืชที่มีตลาดรับซื้อแน่นอนและได้ราคาที่เป็นธรรม โรงงานผู้ผลิตอาหารสัตว์จะมีวัตถุดิบในประเทศที่เพียงพอสําหรับการผลิตอาหารสัตว์และลดการสั่งซื้อวัตถุดิบจากต่างประเทศ
ในช่วงท้ายของรายการ ฯ นายกรัฐมนตรียังได้ฝากสี่เรื่องสําคัญ ดังนี้1) ช่วยกันเฝ้าระวังรักษาสิทธ์รู้จักหน้าที่ ในการที่จะป้องกันการขับขี่รถจักยานยนต์บนทางเท้าหรือฟุตบาตร2) การบริหารจัดการขยะ การแก้ที่ต้นทาง คือ ผู้ที่ทําให้เกิดขยะก็ลดการทําให้เกิดขยะมีการแยกขยะ ไม่ทิ้งขยะในพื้นที่สาธารณะจนทําให้บ้านเมืองเกิดความสกปรกเกิดความเสียหาย3)ยาเสพติด ขอให้ทุกคนช่วยกันเฝ้าระวัง อยากให้สังคมช่วยกันดูแลปัญหายาเสพติดซึ่งได้รับการร้องเรียนเป็นจํานวนมาก และ 4) การแก้ปัญหาเรื่องความรุนแรงคนในครอบครัว ซึ่งเป็นปัญหาสําคัญภายในครอบครัว ทั้งรักษาสิทธ์ของสตรี เด็ก คนชรา และคนพิการ เหล่านี้ทุกคนต้องช่วยกันดูแลสังคมและกําชับเจ้าหน้าที่ให้ปฏิบัติหน้าที่อย่างเต็มกําลัง
...............................
กลุ่มประชาสัมพันธ์และเผยแพร่ สํานักโฆษก